da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da fr et da en da da da en es da da en en da da da en da nb de nb da da en en de da da da da da da da da da en fr en da da da da da sv sv it lt en da nb zh it lt en da nb zh it lt en da nb fr it lt en da et en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Selektive immunsuppressive midler (tarm-anti-inflammatorika) - information til sundhedsfaglige - Medicin.dk
Glukokortikoider til systemisk brug (tarm-anti-inflammatorika)
Selektive immunsuppressive midler (tarm-anti-inflammatorika)
Lars Vinter-Jensen (Forfatter), Dansk Selskab for Gastroenterologi og Hepatologi
Jan Fallingborg (Referent), Dansk Selskab for Gastroenterologi og Hepatologi
Indledning | Anvendelsesområder | Behandlingsvejledning | Præparatvalg | Doseringsforslag | Nedsat lever- og/eller nyrefunktion | Kontraindikationer | Forsigtighedsregler | Patientsikkerhed | Bivirkninger | Interaktioner | Graviditet | Amning | Forgiftning | Farmakodynamik | Farmakokinetik | Tilskud | Præparater | Referencer
Vedolizumab er et tarm-selektivt, immunsuppressivt, humaniseret monoklonalt antistof.
Det er påvist, at behandling med vedolizumab kan reducere sygdomsaktiviteten ved aktiv colitis ulcerosa og Crohns sygdom. Ved colitis ulcerosa er der også påvist opheling af tarmslimhinden i en del tilfælde ved behandlingen. Behandling med vedolizumab kan evt. være relevant til disse tilstande, såfremt konventionel medicinsk behandling har svigtet.
Behandlingsregimet med vedolizumab er langt fra klarlagt, bl.a. er behandlingens dosering, hyppighed og varighed ikke tilstrækkeligt belyst. Betydningen af ledsagende immunsuppressiv behandling med fx azathioprin er også uafklaret.
Vedolizumab binder sig ikke til den integrin, som medierer migration af leukocytter til centralnervesystemet. Antagonister mod dette integrin er associeret med risiko for udvikling af progressiv multifokal leukoencefalopati - en ofte dødeligt forløbende opportunistisk infektion forårsaget af JC-virus. Der er endnu ikke observeret tilfælde af denne tilstand i forbindelse med behandling med vedolizumab.
Se endvidere Immunsupprimerende midler.
Vedolizumab binder sig specifikt til a4B7-integrin, som fortrinsvis udtrykkes på T-hjælper lymfocytter målrettet tarmen. Ved at binde sig til a4B7-integrin på visse lymfocytter hæmmer vedolizumab adhæsion af disse celler til det såkaldte mukosale addressin celleadhæsionsmolekyle-1 (MAdCAM-1). Dette adhæsionsmolekyle har stor betydning for T-lymfocytters migration til mave-tarm-kanalen og dermed fremkaldelse af betændelse, som er karakteristisk for colitis ulcerosa og Crohns sygdom.
injektionsvæske, opl. i pen  108 mg
injektionsvæske, opl. i sprøjte  108 mg
pulver til konc. til infusionsvæske, opl.  300 mg
pulver til konc. til infusionsvæske, opl.  300 mg
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø